Diari Oficial de la Generalitat Valenciana


Sumari del DOGV 8930, del 20-10-2020 (2020/8516)

Informació pública de la sol·licitud de modificació substancial de l'autorització ambiental integrada d'una indústria de fabricació de productes ceràmics mitjançant enfornada, en el terme municipal de Riba-roja de Túria (València).
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8930

Data del DOGV
:   20-10-2020

Secció del DOGV
:   V. ANUNCIS - C) ALTRES ASSUMPTES

Número del document
:   2020/8516


Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Anunci

Informació pública de la sol·licitud de modificació substancial de l'autorització ambiental integrada d'una indústria de fabricació de productes ceràmics mitjançant enfornada, en el terme municipal de Riba-roja de Túria (València). [2020/8516]  
De conformitat amb el que s'estableix en l'article 30 de la Llei 6/2014, de 25 de juliol de la Generalitat, de prevenció, qualitat i control ambiental d'activitats en la Comunitat Valenciana, i en l'article 36 de la Llei 21/2013, de 9 de desembre, d'avaluació ambiental, se sotmet a informació pública l'expedient número 023/20 IPPC, seguit a instàncies de Refractarios Especiales, SA (Refracta), amb CIF A- 13.184.730 i domicili social en el polígon industrial Poyo de Reva, carrer Ponent núm. 6, del terme municipal de Riba-roja de Túria (València), que té com a objecte l'atorgament de la modificació substancial de l'autorització ambiental integrada d'una indústria de fabricació de productes ceràmics mitjançant enfornada, concretament materials refractaris en el terme municipal de Riba-roja de Túria (València).  
  
Peticionari: Refractarios Especiales, SA (Refracta).  
Emplaçament: polígon industrial Poyo de Reva, carrer Ponent núm. 4, 6 i 7 del terme municipal de Riba-roja de Túria (València).  
Projecte: projecte de modificació substancial de l'autorització ambiental integrada de Refractarios Especiales, SA.   
La modificació sol·licitada, plantejada per fases, consisteix en el següent:  
- La Fase I consisteix en la construcció d'una nova nau (nau 2 en la parcel·la 6) adjacent a la nau actual de producció (nau 1 en la parcel·la 7) per a la instal·lació d'un nou forn intermitent d'alta temperatura i un assecador. Així mateix, projecta modificacions en la parcel·la 4 que actualment disposa de llicència ambiental (nau 3). Les modificacions projectades en aquesta parcel·la constitueixen una ampliació de la nau actual d'emmagatzematge i ampliar així, la seua capacitat, instal·lació d'un xicotet laboratori per a assajos físics i tres molins.  
  
- La Fase II projecta modificacions en la nau 3 (parcel·la 4), consistents en la instal·lació d'un altre forn intermitent i assecador amb dimensions i característiques als actuals instal·lats en la nau 1.  
Producció: capacitat total màxima de producció després de la posada en marxa de la Fase I de 11.450 Tn/any i amb la Fase II de 13.450 Tn/any.  
El que es posa en general coneixement perquè en el termini de 30 dies hàbils a partir de l'endemà de la publicació d'aquest anunci en el Diari Oficial de la Generalitat Valenciana, puguen presentar les corporacions i particulars interessats les al·legacions que estimen convenients.  
Durant aquest termini, els interessats podran examinar la documentació relativa a l'expedient esmentat en el portal web Expedients en tràmit d'informació pública (art. 30 de la Llei 6/2014), situat dins de l'apartat de Control Integrat de la Contaminació de l'Àrea de Qualitat Ambiental de la Generalitat Valenciana, i l'enllaç del qual és el següent:  
http://www.agroambient.gva.es/es/web/calidad-ambiental/expedients-en-tramit-d-informacio-publica-artic.-30-de-la-llei-6/2014  
  
Finalitzat el període d'informació pública, quan siga procedent, s'anunciarà en el Diari Oficial de la Generalitat Valenciana el moment en el qual podrà consultar-se en la web de la Conselleria d'Agricultura, Desenvolupament Rural, Emergència Climàtica i Transició Ecològica l'informe relatiu a les al·legacions presentades.  
  
València, 7 d'octubre de 2020.- El director general de Qualitat i Educacio Ambiental: Joan Piquer Huerga.